
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 796 


27 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έκδοση Ομολογιακού Δανείου δεκαετούς διάρκειας, 
σταθερού επιτοκίου, με ημερομηνία έκδοσης την 
20.06.2002 και λήξης την 20.06.2012, συνολικού 
ύψους τετρακοσίων δεκατριών εκατομμυρίων 
επτακοσίων έντεκα χιλιάδων Ευρώ (€ 413.711.000) 1 
Καθορισμός αποζημίωσης Μελών της Ομάδας Διοίκη¬ 
σης Έργου για το σχεδίασμά και την παρακολού¬ 
θηση της κατάρτισης του Χάρτη Υγείας και Π ρόνοι- 


ας. 2 

Έγκριση ωρών υπερωριακής,απασχόλησης υπαλλή¬ 
λων του Πανελληνίου Φαρμακευτικού Συλλόγου.. 3 

Καθορισμός ανωτάτου ορίου έκδοσης εγγυητικών επι¬ 
στολών από την ΓΕΝΙΚΗ ΤΡΑΠΕΖΑ ΤΗΣ ΕΛΛΑΔΟΣ 

Α. Ε. 4 

Σύσταση, συγκρότηση και ορισμός μελών ομάδας ερ¬ 
γασίας για τη ν ενίσχυ ση και υποστή ριξη Υπη ρεσιών 
του Οργανισμού Περίθαλψης Ασφαλισμένων Δη¬ 
μοσίου (ΟΠΑΔ). 5 

Καθορισμός ωραρίου εργασίας Προσωπικού του 
ΤΑΠ-ΟΤΕ τα Σάββατα και τις Κυριακές για το έτος 

2002. 6 

Ίδρυση και λειτουργία πεδίου προσγείωσης στην 
περιοχή Μεσολογγίου Νομού Αιτωλοακαρνα¬ 
νίας. 7 


Τροποποίηση της 2/211/19.2.2001 Απόφασης του 
Διοικητικού Συμβουλίου (ΦΕΚ Β 433/19.4.2001) 
«Όροι και προϋποθέσεις κατανομής κινητών 
αξιών οι οποίες εισάγονται στη Νέα Χρηματιστη¬ 
ριακή Αγορά και στην Ελληνική Αγορά Αναδυο- 
μένων Κεφαλαιαγορών και διατίθενται με δημό¬ 
σια εγγραφή μεταξύ των διαφόρων κατηγοριών 
επενδυτών». 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2/20586/0022/26.4.2002 
κοινή υπουργική απόφαση καθιέρωσης υπερωρια- 
κής αμοιβής για 2 υπαλλήλους του ΚΑΦ Λιμένα 
Ελευσίνας. 9 


ΑΠΟΦΑΣΕΙΣ 

Αριθ. 2/33313/0023Α (1) 

Έκδοση Ομολογιακού Δανείου δεκαετούς διάρκειας, 
σταθερού επιτοκίου, με ημερομηνία έκδοσης την 
20.6.2002 και λήξης την 20.6.2012, συνολικού ύψους 
τετρακοσίων δεκατριών εκατομμυρίων επτακοσίων 
έντεκα χιλιάδων Ευρώ (€ 413.711.000). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της κεφαλαιαγοράς, φορολογικές ρυθμίσεις και άλλες 
διατάξεις». 

2. Τις διατάξεις των άρθρων 5 έως και 12 του Ν. 2198/94 
(ΦΕΚ43Α/22.3.94) «Αύξηση αποδοχών δημοσίων υπαλλή¬ 
λων, εν γένει σύναψη δανείων υπό του Ελληνικού Δημοσί¬ 
ου και δημιουργία στην Τράπεζα της Ελλάδος Συστήμα¬ 
τος Παρακολούθησης Συναλλαγών επί τίτλων με λογιστι¬ 
κή μορφή (άϋλοιτίτλοι)». 

3. Το άρθρο 11 του Ν. 2459/97 (ΦΕΚ 17/Α/97), όπως έχει 
τροποποιηθεί και ισχύει με τις διατάξεις του άρθρου 9 του 
Ν.2579/98. 

4. Τηνπαράγραφοβ,του άρθρου 3του Ν. 2458/97 (ΦΕΚ 
15/Α/97) «Σύσταση Κλάδου Κύριας Ασφάλισης Αγροτών 
και άλλες διατάξεις». 

5. Την 2021180/2981/0023/97 απόφαση του Υπουργού 
Οικονομικών «Περί των δαπανών εκδόσεως και εξυπηρε- 
τήσεως κ.λπ. Κρατικών Δανείων». 

6. Τις διατάξεις των άρθρων 90 και 91 του Ν. 2362/1995 
(ΦΕΚ 247 Α/27.11.1995) 

7. Την Φ.34α/244/8.2.99 Κοινή Υπουργική Απόφαση 
(ΦΕΚ 120Β/18.2.1999) «Τρόπος απόδοσης κρατικής ει¬ 
σφοράς της παραγράφου 2 του άρθρου 3του Ν. 2458/97 
στον Κλάδο Κύριας Ασφάλισης Αγροτών ΟΓΑ». 

8. Την 885/Θ10/30.1.2002 απόφαση του Διοικητικού 
Συμβουλίου του Οργανισμού Γεωργικών Ασφαλίσεων 
«Υπολογισμός εισφοράς Κράτους στον Κλάδο Κύριας 
Ασφάλισης Αγροτών για το έτος 2001». 

9. Την2/4627/0023Α/25.1.2001 απόφαση του Υπουργού 
Οικονομικών «Καθορισμός όρων, τύπου και κειμένου των 
ομολόγων Ελληνικού Δημοσίου σε ΕΥΡΩ, σταθερού επι¬ 
τοκίου». 

10. Την 1100383/1330/Α0006/31.10.2001 (ΦΕΚ 1485/Β/ 
31.10.2001) απόφαση του Πρωθυπουργού και του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

Την έκδοση Ομολογιακού Δανείου δεκαετούς διάρκει¬ 
ας, σταθερού επιτοκίου, με ημερομηνία έκδοσης την 
20.6.2002 και λήξης την 20.6.2012, συνολικού ύψους τε- 
τρακοσίων δεκατριών εκατομμυρίων επτακοσίων έντεκα 
χιλιάδων Ευρώ (€ 413.711.000). 

Σκοπός του δανείου αυτού είναι η απόδοση της εισφο¬ 
ράς του Κράτους στον Κλάδο Κύριας Ασφάλισης Αγρο¬ 
τών για το έτος 2001. 

Το δάνειο θα εκδοθεί υπό μορφή άϋλων τίτλων. 

Η ονομαστική αξία των ομολόγων είναι € 1.000 και διατίθε¬ 
νται στο άρτιο. Το επιτόκιο των ομολόγων ορίζεται σε 5,25%. 

Τα ομόλογα αποφέρουν τόκο από την ημερομηνία έκδο¬ 
σης τους προς επιτόκιο σταθερό για όλη τη διάρκεια τους. 
Ο τόκος υπολογίζεται στην ελάχιστη ονομαστική αξία € 
1.000 (1.000 Ευρώ), με βάση τον πραγματικό αριθμό ημε¬ 
ρών κάθε τοκοφόρου περιόδου και έτος 365 ή 366 ημερών 
{αοίυεί/εοίυαΐ (Ι3ΜΑ)} και καταβάλλεται δεδουλευμένος. 

Πρώτη ημερομηνία πληρωμής τόκου ορίζεται η 
20.06.2003 και για τα επόμενα έτη η ίδια ημερομηνία μέ- 
χριτη λήξη των ομολόγων, σε ετήσια βάση. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται η ημέρα κατά την 
οποία εκτελούν πληρωμές στην Ελλάδα, οι εμπορικές 
τράπεζες και οι αγορές συναλλάγματος και κατά την 
οποία λειτουργεί το σύστημα Τ.Α.Η.ΟΈ,Τ. 

Η εξόφληση των τίτλων θα γίνει στην ονομαστική τους 
αξία. 

Οι τόκοι των ομολόγων υπόκεινται σε φορολόγηση βά¬ 
σει συ ντελεστού φορολόγησηςπου ισχύει κατά την έκδο¬ 
ση των τίτλων (10%). Η παρακράτηση του φόρου θα γίνει 
κατά την εξαργύρωση των τοκομεριδίων. 

Οι τίτλοι και η μεταβίβαση τους απαλλάσσονται των τε- 
λώνχαρτοσήμου. Επίσης απαλλάσσονται των τελών χαρ¬ 
τοσήμου και οι εξοφλήσεις των τόκων. 

Η αξίωση των κομιστών για το κεφάλαιο καιτουςτόκους 
υπόκειται σε πενταετή παραγραφή. 

Κάλυψη Δαπάνης: 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
για το οικονομικό έτος 2002, ενώ προκαλείται δαπάνη για 
τα οικονομικά έτη 2003 έως 2012, η οποία θα εγγράφεται 
στις κατ’ έτος προβλέψεις δαπανών εξυπηρέτησης του 
Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/30985/0022 (2) 

Καθορισμός αποζημίωσης Μελών της Ομάδας Διοίκησης 
Έργου για το σχεδίασμά και την παρακολούθηση της 
κατάρτισης του Χάρτη Υγείας και Πρόνοιας 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Α. Τις διατάξεις: 

Ι.Τηςπαρ. 18του άρθρου 18 του Ν. 2503/97 «Διοίκηση, 
Οργάνωση στελέχωση της Περιφέρειας, ρύθμιση θεμά¬ 


των για την τοπική αυτοδιοίκηση και άλλες διατάξεις» 
(ΦΕΚ 107/τ.Α/97). 

2. Του άρθρου 40 του Ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής Ανάπτυξης της χώρας» όπως συμπληρώθηκε με το 
άρθρο 8του Ν. 2129/93 (ΦΕΚ59Α). 

3. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/τ. Α/27.11.1995). 

4. Του άρθρου 27του Ν. 2081/1992 (ΦΕΚ 154/Α/10.9.92) 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/Α/1985) όπως τελικά αντικαταστάθηκε με το 
άρθρο 1 του Ν. 2469/1997 «Περιορισμός και βελτίωση της 
αποτελεσματικότητος των κρατικών δαπανών και άλλες 
διατάξεις» (ΦΕΚ38/τ.Α/97). 

5. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

6. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ40/Τ.Α/97). 

7. Την 2/80345/0004/8.11.1999 κοινή υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ.1 του Ν. 1943/91». 

8. ΤηνΔΥΙδ/οικ. 14989/11.2.2002 (ΦΕΚ 180/τ. Β'/19.2.2002) 
κοινή απόφαση των υπουργών Εσωτερικών Δημόσιας Δι¬ 
οίκησης και Αποκέντρωσης και Υγείας και Πρόνοιας περί 
συγκρότησης Ομάδας Διοίκησης Έργου για το σχεδία¬ 
σμά και την παρακολούθηση της κατάρτισης του Χάρτη 
Υγείας και Πρόνοιας. 

9. Την ΔΥΙδ/οικ.Γ.Π.οικ.39558/16.4.2002 απόφαση του 
Υπουργού Υγείας και Πρόνοιας περί διορισμού μελών 
Ομάδας Διοίκησης Έργου για το σχεδίασμά και την πα¬ 
ρακολούθηση της κατάρτισης του Χάρτη Υγείας και Πρό¬ 
νοιας. 

Β. Το γεγονός ότι επιβάλλεται η λήψη όλων των απα¬ 
ραιτήτων μέτρων προκειμένου να προωθηθεί με επιτυχία 
η επεξεργασία και η εκπόνηση ενός συνολικού στρατηγι¬ 
κού σχεδιασμού για την κατάρτιση του Χάρτη Υγείας και 
Πρόνοιας. 

Γ. Το γεγονός ότι από τις διατάξεις της απόφασης αυ¬ 
τής, προκαλείται για το τρέχον οικονομικό έτος, δαπάνη 
ύψους, σαράντα χιλιάδων οκτακόσιων (40.800) ΕΥΡΩ κα¬ 
θώς και ετήσια ύψους ογδόντα μία χιλιάδων εξακοσίων 
(81.600) ΕΥΡΩ η οποία θα αντιμετωπισθεί από πιστώσεις 
που έχουν εγγράφει στον Προϋπολογισμό του Υπουργεί¬ 
ου Υγείας και Πρόνοιας και συγκεκριμένα Ειδικός Φορέ¬ 
ας Προϋπολογισμού Φ 220 Κωδικός Αριθμός Εξόδων ΚΑΕ 
0515., αποφασίζουμε: 

1. Ο Συντονιστής καθώς και τα Μέλη για τη συμμετοχή 
τους στις συνεδριάσεις της Ομάδας Διοίκησης Έργου για 
το σχεδίασμά και την παρακολούθηση της κατάρτισης 
του Χάρτη Υγείας και Πρόνοιας αμείβονται κατά μήνα με 
τα κάτωθι αναφερόμενα ποσά: 

Συντονιστής 500 ΕΥΡΩ 

Μέλος (έκαστο) 450 ΕΥΡΩ 

Η ανωτέρω αποζημίωση καταβάλλεται στους δικαιού¬ 
χους με βεβαίωση του Συντονιστή της Ομάδας Διοίκησης 
Έργου, ότι παρέστησαν στις συνεδριάσεις που κλήθηκαν 
και οι οποίες δεν μπορούν να είναι λιγότερες από τρεις (3) 
το μήνα. Σε περίπτωση που τα μέλη μετείχαν σε λιγότερες 

των τριών (3) συνεδριάσεων η αποζημίωση μειώνεται στο 
τρίτο. 

2. Η παραπάνω δαπάνη βαρύνει τον προϋπολογισμό 
του Υπουργείου Υγείας και Πρόνοιας και συγκεκριμένα 
(Ειδικός Φορέας Προϋπολογισμού Φ220 Κωδικός Αριθ¬ 
μός Εξόδων ΚΑΕ 0515). 

3. Το έργο της εν λόγω Ομάδας προβλέπεται να ολο¬ 
κληρωθεί σε χρονικό διάστημα δύο (2) ετών από το διορι¬ 
σμό των μελών της. 

4. Η απόφαση έχει έναρξη ισχύος από την ημερομηνία 
έναρξης λειτουργίας της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας & Οικονομικών Υγείας και Πρόνοιας 

ΙΩΑΝ. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/27459/0022 (3) 

Έγκριση ωρών υπερωριακής,απασχόλησης υπαλλήλων 
του Πανελληνίου Φαρμακευτικού Συλλόγου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 αρθ.18 όπως αντικατα- 
στάθηκε από το αρθ. 15 του Ν. 2592/98. 

2. Την ανάγκη υπερωριακής απασχόλησης των υπαλλή¬ 
λων που υπηρετούν στην Διεύθυνση Διοικητικού - Οικο¬ 
νομικού του Πανελληνίου Φαρμακευτικού Συλλόγου, λό¬ 
γω αυξημένων υπηρεσιακών αναγκών. 

3. Την 2/80345/0004/8.11.99 Κοινή Απόφαση «Μεταβί¬ 
βαση εξουσίας υπογραφής σύμφωνα με το άρ. 7 παρ.1 
του Ν. 1943/91» (ΦΕΚ 2040/19.11.99τ.Β'). 

4. Το γεγονός ότι από την απόφαση αυτή θα προκληθεί 
δαπάνη ύψους δύο χιλιάδων διακοσίων ευρώ (2.200 €) η 
οποία θα καλυφθεί από τις πιστώσεις τρέχοντος οικονο¬ 
μικού έτους και ειδικότερα στον ΚΑΕ 0261 «Αποζημίωση 
για υπερωριακή εργασία του προϋπολογισμού του 
Π.Φ.Σ.»., αποφασίζουμε: 

Εγκρίνουμε την υπερωριακή απασχόληση για το Α' εξά¬ 
μηνο του 2002, τεσσάρων (4) υπαλλήλων που απασχο¬ 
λούνται στη Διεύθυνση Διοικητικού -Οικονομικού του Πα¬ 
νελληνίου Φαρμακευτικού Συλλόγου και θα εργασθούν 
μέχρι εξακόσιες (600) ώρες συνολικά για υπερωριακή 
απογευματινή εργασία. 

Οι λόγοι που επιβάλλουν την ανάγκη της υπερωρια- 
κής εργασίας των ανωτέρω υπαλλήλων είναι η μεγάλη 
έλλειψη προσωπικού, ο διαρκώς αυξανόμενος όγκος 
εργασίας και η ανάγκη κάλυψης των συνεδριάσεων Δ. 
Σ. Επιτροπών, Γ ενικών Συνελεύσεων οι οποίες πραγμα¬ 
τοποιούνται σε απογευματινές ώρες, Σάββατο και Κυ¬ 
ριακή. 

Η υπερωριακή απασχόληση των παραπάνω υπαλλήλων 
θα πραγματοποιείται κάθε Δευτέρα, Τετάρτη και Παρα¬ 
σκευή από 2.30μ.μ. έως 5.30 μ.μ. 

Υπεύθυνος υπάλληλος για την παρακολούθηση και τον 
έλεγχο της πραγματικής παροχής της υπερωριακής απα¬ 


σχόλησης ορίζεται ο Παν. Τσόκας Προϊστάμενος του 
Π.Φ.Σ. υπάτηνεποπτείατου ΒΆντιπροέδρου Ηλία Παπα- 
πετρίδη. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2002 
του Π.Φ.Σ. 

Η απόφαση αυτή ισχύει ένα μήνα πριν την δημοσίευσή 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Ιουνίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας & Οικονομικών Υγείας και Πρόνοιας 

ΙΩΑΝ. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/23886/0025 (4) 

Καθορισμός ανωτάτου ορίου έκδοσης εγγυητικών επι¬ 
στολών από την ΓΕΝΙΚΗ ΤΡΑΠΕΖΑ ΤΗΣ ΕΛΛΑΔΟΣ 
ΑΈ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του νόμου 2441/96 (ΦΕΚ Α' 256/96) «Κύρωση της από 
8.8.96 Σύμβασης μεταξύ του Ελληνικού Δημοσίου και της 
Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕ ΚΑΊ28/88). 

3) Την 2/38554/0004/23.5.00 (ΦΕΚ Β' 703/7.6.00) από¬ 
φαση του Υφυπουργού Οικονομικών «Μεταβίβαση αρμο¬ 
διοτήτων και της εξουσίας να υπογράφουν με «Εντολή 
Υφυπουργού» στο Γενικό Γραμματέα Δημοσιονομικής 
Πολιτικής, στους Γενικούς Δ/ντές και στους Προϊσταμέ¬ 
νους Διευθύνσεων και Τμημάτων του Γενικού Λογιστηρί¬ 
ου του Κράτους». 

4) Την 2028691/4534/3.8.95 απόφαση «Καθορισμός 
ανωτάτου ορίου έκδοσης εγγυητικών επιστολών από τις 
τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λ.π.» 

5) Το από 23.4.2002 έγγραφο της ανωτέρω Τράπεζας 
με το οποίο ζητά την αναπροσαρμογή του ανωτάτου ορί¬ 
ου έκδοσης των εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών Επι¬ 
στολών της ΓΕΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ ΑΈ. στο 
ποσό των 800.000.000.00 ΕΥΡΩ, με τους όρους και τις 
προϋποθέσεις βάσει των οποίων παρέχονται από τις Τρά- 
πεζες που λειτουργούν στην Ελλάδα εγγυήσεις στο Δη¬ 
μόσιο καιτα Νομικά Πρόσωπα Δημοσίου Δικαίου για εκτέ¬ 
λεση έργων, προμήθειες κ.λπ. (απόφασή μας 2028691/ 
4354/3.8.95). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Με εντολή Υφυπουργού 

Ο Γενικός Γραμματέας 
Δημοσιονομικής Πολιτικής 

I. ΚΟΥΣΟΥΛΑΚΟΣ 

-Φ- 

Αριθ. 2/33548/0004 (5) 

Σύσταση, συγκρότηση και ορισμός μελών ομάδας εργα¬ 
σίας για την ενίσχυση και υποστήριξη Υπηρεσιών του 
Οργανισμού Περίθαλψης Ασφαλισμένων Δημοσίου 
(ΟΠΑΔ). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν.1914/90 "Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις" (Α.178). 

β) Του άρθρου 5 του Ν. 2026/92 "Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις" (Α.43), όπως συμπληρώθηκε μετηνπαρ. 1 
του άρθρου 23του Ν. 2085/92 (Α.170). 

γ) Των άρθρων 89 και 128 του Π.Δ. 284/88 "Οργανισμός 
Υπουργείου Οικονομικών" (Α.128) όπως τροποποιήθηκε 
μεταγενέστερα. 

δ) Του άρθρου 19του Ν. 2470/97 (ΦΕΚ40/Α'). 

2. Την 1113926/1557/Α0006/18.12.2001 απόφαση του 
Υπουργού Οικονομικών περί μεταβίβασης αρμοδιοτήτων 
και εξουσίας να υπογράφουν "Με εντολή Υπουργού" στο 
Γενικό Γραμματέα κ.λπ. (ΦΕΚ 1703/18.12.2001). 

3. Το 13/29.5.2002 έγγραφο του ΟΠΑΔ. 

4. Το γεγονός ότι, από τις διατάξεις της απόφασης 
αυτής προκαλείται δαπάνη ύψους 54.040 ευρώ (μηνι¬ 
αία αποζημίωση: Προέδρου 900 ευρώ, μελών 500 ευρώ 
και Γραμματειακής υποστήριξης 410 ευρώ), η οποία θα 
βαρύνει τις πιστώσεις του εκτελούμενου προϋπολογι¬ 
σμού εξόδων του Υπουργείου Οικονομίας και Οικονο¬ 
μικών. 

5. Την υφιστάμενη ανάγκη ενίσχυσης και υποστήριξης 
των υπηρεσιών του ΟΠΑΔ., αποφασίζουμε: 

1. Συνιστούμε ομάδα εργασίας για την ενίσχυση και 
υποστήριξη των Υπηρεσιώντου Οργανισμού Περίθαλψης 
Ασφαλισμένων Δημοσίου (ΟΠΑΔ) και ορίζουμε ως μέλη 
αυτής τους παρακάτω υπαλλήλους του Γ.Λ.Κράτους: 

α. Γεώργιο Παπαϊωάννου, Συνταξιούχο, τέως Διευθυ¬ 
ντή του Γ.Λ.Κράτους, ως Πρόεδρο-Συντονιστή. 

β. Σπυρίδωνα Κατσαντώνη, Διευθυντή στην Υ.Δ.Ε. 
Υπουργείου Υγείας και Πρόνοιας. 

γ. Παναγιώτη Ευσταθίου, με βαθμό Α'του κλάδου ΠΕ- 
Δημοσιονομικών, που υπηρετεί ως Προϊστάμενος Τμήμα¬ 
τος στη Δ4-Προσωπικού. 

δ. Γεώργιο Χρήστου, με βαθμό Α'του κλάδου ΠΕ-Δημο- 
σιονομικών, που υπηρετεί ως Προϊστάμενος Τμήματος 
στη Δ4-Προσωπικού. 

ε. Χρήστο Ντζιούνη, με βαθμό Α'του κλάδου ΠΕ-Δημο- 
σιονομικών, που υπηρετεί ως Προϊστάμενος Τμήματος 
στη Δ20-Προϋπολογισμού. 

στ. Παναγιού Σπυροπούλου, με βαθμό Α' του κλάδου 
ΠΕ-Δημοσιονομικών, που υπηρετεί ως Προϊσταμένη Τμή¬ 
ματος στη Δ39-Νομικών Προσώπων Δημοσίου Δικαίου. 


ζ. Αθανάσιο Παργανά, με βαθμό Α'του κλάδου ΠΕ-Δη- 
μοσιονομικών, που υπηρετεί ως Προϊστάμενος Τμήματος 
στην Υ.Δ.Ε. Υπουργείου Υγείας και Πρόνοιας. 

η. Κωνσταντίνο Κλειδόπουλο, με βαθμό Α'του κλάδου 
ΠΕ-Δημοσιονομικών, που υπηρετεί στη Δ40-Οικονομι- 
κού. 

θ. Θεόδωρο Ζιάκα, με βαθμό Α'του κλάδου ΠΕ-Πληρο- 
φορικής, που υπηρετεί στη Διεύθυνση Πληροφοριακών 
Συστημάτων. 

ι. Φιλοποίμην Σπυρόπουλο, με βαθμό Α'του κλάδου ΠΕ- 
Δημοσιονομικών που υπηρετεί στη Δ4-Προσωπικού. 

ια. Δήμητρα Λέντα, με βαθμό Α' του κλάδου ΠΕ-Δημο- 
σιονομικών, που υπηρετεί στη Δ4-Προσωπικού. 

ιβ. Χρήστο Γκέρτζο, με βαθμό Β'του κλάδου ΠΕ-Δημο- 
σιονομικών, που υπηρετεί στη Δ4-Προσωπικού. 

ιγ. Αθανάσιο Γλύκο, με βαθμό Β'του κλάδου ΠΕ-Δημο- 
σιονομικών, που υπηρετεί στη Δ20-Προϋπολογισμού. 

Τη γραμματειακή υποστήριξη της Ομάδας θα παρέ¬ 
χουν οι παρακάτω υπάλληλοι που υπηρετούν στη Δ20- 
Προϋπολογισμού. 

ιδ. ΓιώταΧριστοφορίδου, με βαθμό Β'του κλάδου ΔΕ2- 
Δακτυλογράφων-Δημοσιονομικού. 

ιε. Βασιλική Σαρρίκου, με βαθμό Β'του κλάδου ΔΕ2-Δα- 
κτυλογράφων-Δημοσιονομικού. 

2. Έργο της παραπάνω ομάδας, θα είναι: 

I. Η παρακολούθηση της εκτέλεσης του Προϋπολογι¬ 
σμού καθώς και η κατάρτιση Απολογισμού και Ισολογι¬ 
σμού. 

II. Η έκδοση αποφάσεων μετάταξης του προσωπικού 
που έχει διαπιστωθεί, η δημιουργία ατομικών φακέλων, 
καθώς και η ολοκλήρωση των προσλήψεων του εγκριθέ- 
ντος προσωπικού. 

III. Η μισθολογική κατάταξη του ανωτέρω προσωπικού 
και η δρομολόγηση των διαδικασιών μισθοδοσίας του. 

IV. Η υποστήριξη για την συγγραφή τεχνικών δελτίων, 
όσον αφορά στην προμήθεια λογισμικού πληρωμών νο¬ 
σηλίων, δικτύου και μηχανογραφικών υποδομών καθώς 
και της αξιολόγησης των προσφορών στους σχετικούς 
διαγωνισμούς. 

V. Η εκκαθάριση αναπόδοτων ΧΕΠ από νοσήλια του 
εξωτερικού, πλεονασματική για το Δημόσιο. 

3. Η διάρκεια της ομάδας, η οποία έχει ξεκινήσει τις ερ¬ 
γασίες της από 1.6.2002, εκτός του κανονικού ωραρίου 
εργασίας, ορίζεται μέχρι την 31.12.2002. 

4. Η αμοιβή των μελών της θα καθοριστεί με άλλη από¬ 
φαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Με εντολή Υπουργού 
Ο Γ ενικός Διευθυντής 
ΔΗΜΗΤΡΙΟΣ ΣΚΟΥΦΗΣ 

-Φ- 

Αριθ. ΔΙΑΔΠ/Γ2γ/9235 (6) 

Καθορισμός ωραρίου εργασίας Προσωπικού του ΤΑΠ- 
ΟΤΕ τα Σάββατα και τις Κυριακές για το έτος 2002. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του Ν. 1157/81 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


10717 


«Περί κυρώσεως της από 29.12.1980 πράξεως Νομοθετι¬ 
κού περιεχομένου του Προέδρου της Δημοκρατίας, περί 
καθιερώσεως πενθημέρου εβδομάδας εργασίας των δη¬ 
μοσίων εν γένει υπηρεσιών και ρυθμίσεως συναφών θε¬ 
μάτων καιτροποποιήσεως διατάξεων τούτης». 

2. Τις διατάξεις των παρ. 1 και 2 του άρθρου 23 του Ν. 
1735/87 «Προσλήψεις στο Δημόσιο Τομέα, Κοινωνικός 
Έλεγχος κλπ». 

3. Τις διατάξεις του άρθρου 27 του Ν. 2081/1992 (ΦΕΚ 
154/Α') «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις», με το 
οποίο προστέθηκε άρθρο 29α στο Ν.1558/1985 (ΦΕΚ 
137/Α/1985) όπως τελικά αντικαταστάθηκε με το άρθρο 1 
του Ν. 2469/1997 (ΦΕΚ 38/Α/1997). 

4. ΤηνΔΙΔΚ/Φ 1/2/22875 (ΦΕΚ 1480/Β731.10.2001) απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» Σταύρο Μπένο καιΛάμπρο 
Παπαδήμα. 

5. Το έγγραφο αρ. πρωτ. Φ.51/346/8.5.2002 του Υπουρ¬ 
γείου Εργασίας και Κοινωνικών Ασφαλίσεων με το οποίο 
επισημαίνεται η ανάγκη απασχόλησης υπαλλήλων του 
Ταμείου ΤΑΠΟΤΕ, τα Σάββατα και τις Κυριακές για το 
έτος 2002. 

6. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε σύμφωνα μετά ανωτέρω το ωράριο εργα¬ 
σίας, εξήντα (60) υπαλλήλων του ΤΑΠΟΤΕ μεταξύ των 
ωρών 7.30 π.μ., έως 15.00 μ.μ. τα Σάββατα και τις Κυρια¬ 
κές για το έτος 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Ο ΥΦΥΠΟΥΡΓΟΣ 

ΣΤ. Μ Π ΕΝΟΣ 
-♦- 

Αριθ. Δ3/Α/22464/5098 (7) 

Ίδρυση και λειτουργία πεδίου προσγείωσης στην περιο¬ 
χή Μεσολογγίου Νομού Αιτωλοακαρνανίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του κυρωτικού της Σύμβασης του Σικάγου Νόμου 
211/1947 άρθρο 28. 

β) Του άρθρου 29Ατου Ν. 1558/85 (Α' 137) «Κυβέρνηση 
και Κυβερνητικά όργανα» όπως αυτό προστέθηκε με το 
άρθρο 27 του Ν. 2081/92 (Α154) και αντικαταστάθηκε με 
τηνπαρ. 2ατου άρθρου 1 του Ν. 2469/97 (Α' 138). 

γ) Του Ν. 1815/88 (Α' 250) «περί Κύρωσης του Κώδικα 
Αεροπορικού Δικαίου». 

δ) Του Ν.Δ. 714/70 άρθρο 11 εδάφ. στ' (Α' 238) «Περί 
ιδρύσεως ΔΕΜ και οργανώσεως ΥΠΑ» όπως τροποποιή¬ 
θηκε με το Ν. 1340/83 άρθρο 2 (Α35). 

ε) Του Π.Δ. 56/89 άρθρο 7 (Α28) «Οργανισμόςτης Υπη¬ 
ρεσίας Πολιτικής Αεροπορίας (ΥΠΑ) του Υπ. Μεταφορών 
και Επικοινωνιών», όπως τροποποιήθηκε μεταγενέστε¬ 
ρα. 


στ) Του Παραρτήματος 2 της Σύμβασης του Σικάγου, 
«Κανόνες Εναερίου Κυκλοφορίας (ΒυΙοε οίΐύθ Αίή», ΦΕΚ 
861 Β'(12.8.98). 

ζ) Του Παραρτήματος 14 Τόμοι I & II της Σύμβασης του 
Σικάγου, «Σχεδιασμός και Λειτουργία Αεροδρομίων & 
Ελικοδρόμια, ΑθΓοάΓοπίΘ Οθείρη αηά ΟρθΓαΙίοηε αηά ΗθΙ- 
ροΓίε», όπως ενσωματώθηκε στην Ελληνική Έννομη Τάξη 
με την υπ’ αρ. ΥΠΑ/Δ3/Α/2467/490 απόφαση ΥΠΜΕ (ΦΕΚ 
177/19.2.02). 

2. Το εγχειρίδιο της ΥΠΑ «ΑΕΡΟΔΡΟΜΙΑ ΓΙΑ ΕΛΑΦΡΑ 
ΑΕΡΟΣΚΑΦΗ» έκδοσης 1986. 

3. Την 11122/27.4.98 απόφαση Υπουργείου Γεωργίας 
περί «Παραχώρησης δωρεάν κατά χρήση έκτασης 98 
στρεμμάτων από το αρ. 8 τεμάχιο του αγροκτήματος ΡΙ- 
Ι_ΟΤ ΡΟΕΟΕΒ συνολικής έκτασης 160 στρεμμάτων, στο 
σωματείο "Αερολέσχη Μεσολογγίου" για διαμόρφωση 
χώρου πρόχειρου αεροδρομίου». 

4. Την 20/31.7.98 αίτηση κατασκευής πεδίου προσγείω¬ 
σης της Αερολέσχης Ι.Π. Μεσολογγίου. 

5. Την 10589/15.2.02 απόφαση ΥΠΕΧΩΔΕ «Απόφαση 
Προέγκρισης Χωροθέτησης του έργου Πεδίο Απογείω¬ 
σης - Προσγείωσης Ελαφρών και Υπερελαφρών Αερο¬ 
σκαφών στη περιοχή Μεσολογγίου». 

6. Το ΓΕΑ/Α3/2/Φ.551.3/ΑΔ/350270/Σ.76/8.2.1999 έγ¬ 
γραφο του ΓΕΑ. 

7. Την 101055/12.10.01 Κοινή Απόφαση Υπουργών ΠΕ- 
ΧΩΔΕ - Μεταφορών & Επικοινωνιών - Γεωργίας «Έγκριση 
περιβαλλοντικών όρων για την κατασκευή έργων βελτίω¬ 
σης και λειτουργία του πεδίου απογείωσης και προσγείω¬ 
σης ελαφρών και υπερελαφρών αεροσκαφών στην πε¬ 
ριοχή του Μεσολογγίου». 

8. Την 170/98/19.3.98 Γνωμοδότηση του Νομικού Συμ¬ 
βουλίου του Κράτους. 

9. Την 84/1.10.01 αίτηση της Αερολέσχης Ι.Π. Μεσολογ¬ 
γίου για διεξαγωγή τελικού ελέγχου του αποπεραθέντος 
πεδίου προσγείωσης στην περιοχή Μεσολογγίου Νομού 
Αιτωλοακαρνανίας. 

10. Την από 3.4.2002 έκθεση επιθεώρησης του με Β' 
βαθμό Κλάδου ΠΕΙ Ρ. Μαθιουδάκη. 

11. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

1. Εγκρίνουμε την ίδρυση και λειτουργία του πεδίου 
προσγείωσης Μεσολογγίου Νομού Αιτωλοακαρνανίας 
της Αερολέσχης Ι.Π. Μεσολογγίου, για την χρησιμοποίη¬ 
σή του από τα αεροσκάφη της. 

2. Στοιχεία και φυσικά χαρακτηριστικά του πεδίου προ¬ 
σγείωσης. 

2-1. Το Σημείο Αναφοράς Αεροδρομίου (Αθγο0γογπθ 
ΒθΙθγθποθ Ροίπί), στο μέσον του διαδρόμου, είναι 38° 
2Γ40" Β και 21° 28'47" Α. 

2-2. Το υψόμετρο του διαδρόμου είναι 1,50 μέτρα από 
Μ.Σ.Θ. 

2-3. Η επιφάνεια του διαδρόμου είναι χωμάτινη, επίπε¬ 
δη. 

2-4. Ο προσανατολισμός του διαδρόμου είναι 07/25. 

2-5. Το μήκος του διαδρόμου είναι 800 μέτρα καιτο πλά¬ 
τος 40 μέτρα. 

2-6. Η ζώνη ασφαλείας (είπρ) που περιβάλλει τον διά¬ 
δρομο είναι διαστάσεων 860 χ 60 μέτρα. 

2-7. Υπάρχει ζώνη ασφαλείας μήκους 30 μέτρων μετά 
τα άκρα των διαδρόμων. 

2-8. Δεν υπάρχει διαγράμμιση διεύθυνσης διαδρόμου, 
άξονα διαδρόμου και κατωφλίων. 

2- 9. Έχει εγκατασταθεί από ένα (1) ανεμούριο σε κάθε 
άκρο των διαδρόμων. 

3. Ο πυροσβεστικός εξοπλισμός του πεδίου προσγείω¬ 
σης αποτελείται από τα παρακάτω: 

3- 1. Πυροσβεστική μονάδα αυτοκινούμενη χωρητικότη¬ 
τας 1000 λίτρων νερού για παραγωγή αφρού ΑΡΡΡ χαμη¬ 
λής διόγκωσης (6%). Συμπληρωματικά η μονάδα διαθέτει 
45 κιλά ξηρή σκόνη. 

3-2. Φορητοί πυροσβεστήρες ξηράς κόνεως 6 (<ρ και 12 
Ι <9 κατάλληλοι για φωτιές κατηγορίας Α, Β, Θ και Ε. 

3-3. Υγειονομικό υλικό Α' Βοηθειών. 

3- 4. Όλοι οι πυροσβεστήρες πρέπει να παραμένουν σε 
άρτια κατάσταση και να επιθεωρούνται σε τακτική βάση. 

4. ΡΙ χρησιμοποίηση του ανωτέρω πεδίου προσγείωσης 
θα πρέπει να γίνεται σύμφωνα με τους παρακάτω όρους 
και προϋποθέσεις: 

4- 1. Το πεδίο προσγείωσης θα χρησιμοποιηθεί για την 
διακίνηση και εξυπηρέτηση των αεροσκαφών της Αερολέ¬ 
σχης Ι.Π. Μεσολογγίου, με την προϋπόθεση εξασφάλισης 
με ευθύνη της εν λόγω αερολέσχης ή του χειριστή, της κα¬ 
ταλληλότητας του πεδίου προσγείωσης και των λοιπών 
συνθηκών και όρων λειτουργίας του, για την ασφαλή προ¬ 
σγείωση και απογείωση των αεροσκαφών. Ομοίως το πε¬ 
δίο προσγείωσης δύναται να χρησιμοποιηθεί και από άλλα 
αεροσκάφη, μόνο κατόπιν άδειας της Αερολέσχης Ι.Π. Με¬ 
σολογγίου, με την επιφύλαξη των προαναφερομένων προ¬ 
ϋποθέσεων ασφαλούς κίνησης των αεροσκαφών. 

4-2. Οι πτήσεις προς και από το πεδίο προσγείωσης θα 
εκτελούνται σύμφωνα με τους ισχύοντες Νόμους και Δια¬ 
τάξεις, Διατάγματα, Κανονιστικές Αποφάσεις και Κανονι¬ 
σμούς, σε συνάρτηση με την ευθύνη του χειριστή του αε¬ 
ροσκάφους, των επιδόσεων και περιορισμών του, ως 
προς τον τύπο και το βάρος προσγείωσης - απογείωσης, 
λαμβανομένων υπόψη των επικρατούντων καιρικών συν¬ 
θηκών στην περιοχή. 

4-3. Ειδικότερα για το πεδίο προσγείωσης Μεσολογγί¬ 
ου υφίστανται και οι παρακάτω περιορισμοί και προϋπο¬ 
θέσεις λειτουργίας: 

4.-3.1 Κατάτιςώρεςλειτουργίαςτου, με ευθύνη της Αε¬ 
ρολέσχης θα εξασφαλίζεται Β/Τ επικοινωνία με τον ΠΕΠ 
της 117 Π.Μ., καθόλητην διάρκεια των δραστηριοτήτων. 
Απαραίτητη προϋπόθεση για την έναρξη των δραστηριο¬ 
τήτων κάθε φορά είναι η εξασφάλιση της επικοινωνίας 
που περιγράφεται παραπάνω. Σε αντίθετη περίπτωση θα 
θεωρείται ότι δεν υπάρχει πτητική δραστηριότητα στο εν 
λόγω πεδίο προσγείωσης. 

4.-3.2 Πτήσεις των αεροσκαφών της Αερολέσχης εκτός 
ΑΤΖ θα εκτελούνται κατόπιν εγκρίσεως και σύμφωνα με 
τις οδηγίες των Υπηρεσιών Προσέγγισης της 117 ΠΜ, 
στην τερματική περιοχή της οποίας περιέχεται το υπόψη 
πεδίο προσγείωσης. 

4.-3.3 Οι δραστηριότητες του πεδίου προσγείωσης δεν 
θα επηρεάζουντο επιχειρησιακό έργοτης 117 Π. Μ. και θα 
αναστέλλονται, οποτεδήποτε οι ανάγκες το επιβάλλουν, 
από τις Υπηρεσίας Ε.Ε.Κ. της 117ΠΜ. 

4.-3.4 Επίσημη επικοινωνία της Αερολέσχης με το ΓΕΑ, 
πέραν αυτής της παροχής των Υπηρεσιών Ε.Ε.Κ. από την 
117 Π. Μ., θα διεξάγεται μέσω ΥΠ Α/Δ3 - Δ4 κατά περίπτωση. 

4.-3.5 Για πτήσεις εκτός τερματικής περιοχής της 117 
Π Μ απαιτείται διαβίβαση του Σχεδίου Πτήσεως στην ΥΠΑ, 
με μέριμνα της Αερολέσχης. 


4. -3.6 Εντός τερματικής περιοχής της 117 ΠΜ θα ακο¬ 
λουθούνται λεπτομερώς οι Κανόνες και οι Διαδικασίες 
του ΙΘΑΟ, καθώς και οι περιορισμοί που ισχύουν στο εν 
λόγω Αεροδρόμιο, όπως λεπτομερώς περιγράφονται στο 
ΜΑΙΡ ΟΒΕΕΟΕ και γενικότερα θα ακολουθούνται τα προ- 
βλεπόμενα στο ΑΙΡ ΟΒΕΕΟΕ για πτήσεις στο ΡΙΒ Αθηνών. 

5. Παράβαση των όρων και περιορισμών των από τις οι¬ 
κίες διατάξεις καθοριζομένων θεμάτων Αερολιμενικού, 
Τελωνειακού και Δασμολογικού ελέγχου, Δημόσιας 
Ασφάλειας, Εθνικής Άμυνας και Εναέριας Κυκλοφορίας, 
καθώς και κάθε μη σύννομη χρησιμοποίηση του πεδίου 
προσγείωσης, βαρύνει απευθείας την Αερολέσχη ή τον 
χειριστή του αεροσκάφους κατά περίπτωση. 

6. Ειδικά μνημονεύεται η κατά νόμο απαγόρευση της 
απευθείας από και προς το εξωτερικό πραγματοποίηση 
πτήσεων χωρίς την προηγούμενη στάθμευση σε Διεθνή 
Αερολιμένα ή Αερολιμένα χαρακτηρισμένου ως Νομοθε¬ 
τημένου σημείο εισόδου - εξόδου για την διενέργεια των 
κατά νόμων απαιτουμένων ελέγχων. 

7. Επισημαίνετε ότι δημιουργία τυχόν εμποδίων στις επι¬ 
φάνειες περιορισμού των εμποδίων και εφόσον δεν υπάρ¬ 
χει δυνατότητα αλλαγής των επιφανειών αυτών, θα επιφέ¬ 
ρει τη μείωση της επιχειρησιακής ικανότητας του πεδίου 
προσγείωσης ή ακόμη και την άρση λειτουργίας του. 

8. Η επιθεώρηση του πεδίου προσγείωσης ανήκει στην 
αρμοδιότητα της ΥΠΑ. 

9. Οι πόσης φύσεως δαπάνες συντήρησης και λειτουρ¬ 
γίας του, βαρύνουν την Αερολέσχη Ι.Π. Μεσολογγίου. 

10. Θέματα αναγόμενα στην εν γένει ασφάλεια των πτή¬ 
σεων, στον περαιτέρω εξοπλισμό του πεδίου προσγείω¬ 
σης, στις εγκαταστάσεις του κλπ. ρυθμίζονται με απόφα¬ 
ση του Υπουργού Μεταφορών και Επικοινωνιών, μετά 
από σχετική εισήγηση της ΥΠΑ. Τροποποίηση στα φυσικά 
χαρακτηριστικά και στον πόσης φύσεως εξοπλισμό θα 
πραγματοποιείται μετά από σύμφωνη γνώμη της ΥΠΑ. 

11. Η απόφαση αυτή μπορεί να ανακληθεί ή να περιορι- 
σθεί από τον Υπουργό Μεταφορών και Επικοινωνιών μετά 
από σχετική εισήγηση της ΥΠΑ, μονομερώς και ελεύθερα 
χωρίς οικονομική ή άλλη επιβάρυνσητου Δημοσίου αν λό¬ 
γοι ειδικοί το επιβάλλουν. 

12. Σε περίπτωση ανάκλησης ή διακοπής της λειτουρ¬ 
γίας του, ο ιδιοκτήτης του πεδίου προσγείωσης Μεσο¬ 
λογγίου δεν μπορεί να μεταβάλει τη χρήση του πεδίου 
προσγείωσης χωρίς προηγούμενη απόφασή της ΥΠΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουνίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-Φ- 

( 8 ) 

Τροποποίηση της 2/211/19.2.2001 Απόφασης του Διοικη¬ 
τικού Συμβουλίου (ΦΕΚ Β 433/19.4.2001) «Όροι και 
προϋποθέσεις κατανομής κινητών αξιών οι οποίες ει- 
σάγονται στη Νέα Χρηματιστηριακή Αγορά και στην 
Ελληνική Αγορά Αναδυομένων Κεφαλαιαγορών και 
διατίθενται με δημόσια εγγραφή μεταξύ των διαφό¬ 
ρων κατηγοριών επενδυτών». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση Δ.Σ. 3/240/12.3.2002) 

Αφού έλαβε υπόψη: 

1. Το εδάφιο 2 της παρ. Ε του άρθρου 2 του Ν. 2733/ 

1999 (ΦΕΚ Α' 155) «Σύσταση Νέας Χρηματιστηριακής 
Αγοράς (Ν.Ε.Χ.Α), ρυθμίσεις γενικότερων θεμάτων της 
Κεφαλαιαγοράς, των Δημοσίων Επιχειρήσεων και Οργα¬ 
νισμών, της Ανώνυμης Εταιρίας Διώρυγας Κορίνθου και 
άλλες διατάξεις». 

2. Τηνπαρ. 3 του άρθρου 45 του Ν. 2533/1997 (ΦΕΚΑ' 
228) «Χρηματιστηριακή αγορά παραγώγων και άλλες δια¬ 
τάξεις». 

3. Το άρθρο 29Ατου Νόμου 1558/85 «Κυβέρνηση και 
Κυβερνητικά Όργανα» όπως ισχύει. 

4. Την απόφαση 7Α/182/25.1.2000 του Δ.Σ. της Επιτρο¬ 
πής Κεφαλαιαγοράς. 

5. Την απόφαση 9/201/10.10.2000 του Δ.Σ. της Επιτρο¬ 
πής Κεφαλαιαγοράς. 

6 Την ανάγκη εναρμόνισης των προϋποθέσεων κατανο¬ 
μής κινητών αξιών που εισάγονται στη Ν.Ε.Χ.Α. μετις προ¬ 
ϋποθέσεις που ισχύουν για την εισαγωγή στην Κύρια και 
την Παράλληλη Αγορά, αποφασίζει ομόφωνα: 

Η παράγραφος 1 του άρθρου 4 και η παράγραφος 4του 
άρθρου 5 της απόφασης 2/211/19.2.2001 «Όροι και προ¬ 
ϋποθέσεις κατανομής κινητών αξιών οι οποίες εισάγονται 
στη Νέα Χρηματιστηριακή Αγορά και στην Ελληνική Αγο¬ 
ρά Αναδυομένων Κεφαλαιαγορών και διατίθενται με δη¬ 
μόσια εγγραφή μεταξύ των διαφόρων κατηγοριών επεν¬ 
δυτών» (ΦΕΚ Β' 433) αντικαθίστανται ως εξής : 

Άρθρο 4 

1. Ως θεσμικοί επενδυτές για την εφαρμογή της παρού¬ 
σας νοούνται τα αμοιβαία κεφάλαια, οι εταιρίες επενδύ¬ 
σεων χαρτοφυλακίου, οι ΕΠΕΥ, τα πιστωτικά ιδρύματα, οι 
ασφαλιστικές εταιρίες και τα ασφαλιστικά ταμεία Σε κάθε 
περίπτωση δεν θεωρούνται θεσμικοί επενδυτές οι υπερά¬ 
κτιες εταιρίες (οίίεάοΓθ οοπιραπίθε). 

Άρθρο 5 

4. Η κατανομή των κινητών αξιών στους θεσμικούς 
επενδυτές που συμμετέχουν στο βιβλίο προσφορών γίνε¬ 
ται από τον Κύριο Ανάδοχο. Από την κατανομή των κινη¬ 


τών αξιών εξαιρούνται οι Ανάδοχοι και οι Σύμβουλοι της 
συγκεκριμένης προσφοράς, καθώς και οι συνδεδεμένες 
με αυτούς επιχειρήσεις, εξαιρουμένων των Ασφαλιστι¬ 
κών Εταιριών, των Ανωνύμων Εταιριών Επενδύσεων Χαρ¬ 
τοφυλακίου και των Ανωνύμων Εταιριών Διαχείρισης 
Αμοιβαίων Κεφαλαίων εφόσον οι τελευταίες εγγράφονται 
για λογαριασμό αμοιβαίων κεφαλαίων που διαχειρίζο¬ 
νται. 

Η παρούσα απόφαση ισχύει από την ημερομηνία λήψης 
της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 600/16.5.2002 (τεύχος Β') στο οποίο δημοσι- 
εύθηκε η 2/20586/0022/26.4.2002 κοινή υπουργική από¬ 
φαση καθιέρωσης Υπερωριακής αμοιβής, για 2 υπαλλή¬ 
λους του ΚΑΦ Λιμένα Ελευσίνας, γίνονται οι παρακάτω 
διορθώσεις: 

1. Στο θέμα της εν λόγω κυα το έτος 2001 διορθώνεται 
σε 2002. 

2. Στην απόφαση η τελευταία παράγραφος «Η απόφα¬ 
ση αυτή ισχύει ένα μήνα πριν τη δημοσίευσή της στην 
Εφημερίδατης Κυβερνήσεως.» διορθώνεται στο ορθό ως 
εξής: 

«Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 
31.12.2002.». 

(Από το Υπουργείο Οικονομίας και Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ&ΠΊ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ϋϋ - γοπί για δημοσιεύματα μετά το 1994 καθορίζεται σε 30 ουτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ουτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβτηβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουίΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































